NaiveNeuron/SloPal huggingface dataset:
Burian, Jozef, poslanec NR SR (2010-08-05):
Ďakujem pekne, pán predsedajúci, keď to bolo tak familiárne, tak, pán predseda Národnej rady, Rišo, ja ti musím povedať, že mýliš sa, a mýliš sa v dvoch veciach. Tá prvá vec je to, že trestnoprávna zodpovednosť je za tie odvody, ktoré boli zamestnancovi strhnuté z výplaty a neboli odvedené do Sociálnej poisťovne. Čiže nie za sociálne poistenia ako celok, čiže to je ten kameň úrazu, a to je ten kameň úrazu, o ktorom hovorím. Dnes je kríza. Vy, alebo ty, alebo ľudia, ktorí si myslia, že jednoducho len žijú v Bratislave, jednoducho si neuvedomujú ten proces, ktorý zasiahol tieto podniky. Tieto podniky majú dlhodobý problém s platením svojich záväzkov, a ak chce udržať výrobu, tak musí si uvedomiť, čo chce v prvom rade, či udržať výrobu, alebo jednoducho platiť všetky záväzky, ktoré má aj voči štátu. Čiže to je ten kľúčový problém, kde zastali tie pohľadávky v Sociálnej poisťovni v tom objeme, ktoré tu aj prezentoval pán poslanec Muňko, aj predseda Sociálnej poisťovne alebo generálny riaditeľ Sociálnej poisťovne. Čiže to prvý problém. Druhý problém je to, my môžeme chápať, hoc ako chceme, problém odvodového bonusu. Ten základný a kľúčový problém je to, a s tým súhlasím, čo povedal aj pán Muňko, ak sa neurobí seriózna reforma, seriózna reforma príjmovej stránky štátneho rozpočtu, a neurobí sa, ale obrovské škrty vo výdavkovej časti štátneho rozpočtu, odvodový bonus je len miniatúrnym, miniatúrnym nejakým odvodovým bonusom, ktorý bude založený na harmonizácii nejakých daňových základov spolu s odvodovými základmi, ale to nevyrieši kľúčový problém. Na ten kľúčový problém potrebujeme podstatne viac peňazí. Ja som si to vypočul x-krát, ale stále tvrdím, že jednoducho my si môžeme to vysvetliť, môžeme si to ďalej vysvetľovať, nebude na to dostatok peňazí, a to si myslím, že pán Mikloš ako minister financií je dostatočne šikovný... (Prerušenie vystúpenia časomerom.)
Baláž, Vladimír, poslanec NR SR (2022-11-30):
Ďakujem pekne. Vážené dámy a páni, tiež mi dovoľte pár poznámok. Budem reagovať aj na kolegu Krajčího. Je to dva týždne, myslím si, čo sme za stranu SMER – sociálna demokracia podali návrh na uznesenie, ktoré prešlo v Národnej rade a ktoré Národná rada potvrdila nutnosť komunikovať s Lekárskym odborovým združením o ich podmienkach a vytvoriť memorandum, ktoré by zaručilo, že naši lekári sa vrátia k svojim pacientom do našich nemocníc a nebude ohrozená zdravotná starostlivosť. Tá cesta, ktorú sme prešli za tie dva týždne, bola, nebola jednoduchá. Bola aj tŕnistá. Snáď sa mohlo urobiť niečo iné a niečo lepšie, ale som naozaj tiež vďačný za to, že sa nám to vydarilo, tá cesta, a je to veľmi dôležité. Považujem to stále za určitý začiatok toho, ako by sme sa všetci tí, ktorí sú tu v tejto, v tomto, v tejto Národnej rade a majú a majú pod patronátom alebo majú záujem o zdravotníctvo, aby sme bez rozdielu politických strán o tom rozprávali a hľadali cesty, ako posunúť slovenské zdravotníctvo dopredu, k tomu nech nám Boh pomáha. A ešte raz ďakujem všetkým zúčastneným za, za cestu, ktorú sme mohli spolu prejsť. Ďakujem veľmi pekne.
Poliačik, Martin, poslanec NR SR (2012-08-01):
Alojz, ďakujem ti veľmi pekne, že si nás voviedol do svojho vnútorného sveta, že sme sa opäť dozvedeli, nad čím rozmýšľaš, čo kedy cítiš, čo by si tak komu odporučil, čo by si si tak pomyslel, že by kto mal robiť. Ďakujem, že si opäť ma spomenul vo svojom prejave, vždy sa cítim poctený, keď sa v niektorej -nástej minúte tvojho rozprávania dočkám toho, že počujem svoje meno, dáva mi to zmysel žiť a byť. A viem konečne, čo je zmyslom tejto diskusie, lebo ty si to povedal v tej svojej reči, že keď vy poslanci strany SMER urobíte toto, tak ja sa prikloním k vám, a vy opoziční poslanci keď zase urobíte toto alebo oni hento neurobia, tak sa prikloním k vám. Takže v podstate už niekoľkú hodinu sa bavíme o tom, aby sme jedni druhých presvedčili, že Lojzo by mal byť s nami, na našej strane, že my ho potrebujeme, my ho tu chceme mať a s ním jediným to dáva zmysel, že s ním to potiahneme k tým svetlejším a krajším zajtrajškom. Ďakujem. (Potlesk a smiech v sále.)
B. Bugár, podpredseda NR SR: (2003-12-03):
(Hlasovanie.) Prítomných 131 poslancov, za 30, proti 77, zdržalo sa 23, nehlasoval 1. Konštatujem, že ani bod č. 55 sme neschválili. Nech sa páči.
Čekovský, Kristián, poslanec NR SR (2021-07-01):
Ďakujem pekne. Vážený pán predsedajúci, dovoľte mi, prosím, ako určenému spravodajcovi výboru predniesť informáciu výboru pre kultúru a médiá o prerokovaní návrhu na voľbu člena Správnej rady Tlačovej agentúry Slovenskej republiky. Nakoľko materiál máte k dispozícii, nebudem ho celý čítať. Podľa § 9 ods. 1 zákona č. 385/2008 Z. z. o Tlačovej agentúre Slovenskej republiky a o zmene niektorých zákonov v znení neskorších predpisov (ďalej len „zákon“), je potrebné zvoliť jedného člena Správnej rady TASR z odborníkov v oblasti žurnalistiky, nakoľko dňa 17. mája 2021 sa vzdal jeden člen členstva v Správnej rade TASR. Predseda Národnej rady sa listom z 19. mája 2021 obrátil na predsedov všetkých poslaneckých klubov, profesijné a občianske združenia pôsobiace v oblasti médií, kultúry, audiovízie, vedy, vzdelávania, informačných technológií, rozvoja a ochrany duchovných hodnôt, ľudských práv, reprezentujúce alebo zastupujúce profesijné združenia, národnostné menšiny alebo etnické skupiny, iné menšiny alebo registrované cirkvi a náboženské spoločnosti, aby v určenej lehote predložili výboru pre kultúru a médiá návrhy kandidátov na člena správnej rady. Výbor dostal návrhy kandidátov na doplnenie rady, ktoré nájdete v tlači 553. Gestorský výbor posúdil predložené návrhy kandidátov na voľbu člena Správnej rady TASR a konštatoval, že všetci kandidáti spĺňajú všetky náležitosti a predložené návrhy sú v súlade s kritériami uvedenými v § 9 zákona. Výbor pre kultúru a médiá posúdil predložené návrhy kandidátov na voľbu člena Správnej rady TASR na svojej 37. schôdzi. V prijatom uznesení č. 115 z 22. júna 2021 vyslovil súhlas s návrhom na voľbu člena Správnej rady Tlačovej agentúry Slovenskej republiky. Návrh na uznesenie Národnej rady, ako aj zoznam kandidátov je v prílohe materiálu. Vážený pán predsedajúci, ďakujem, skončil som, otvorte, prosím, rozpravu.
Šebová, Zuzana, poslankyňa NR SR (2018-03-14):
Ďakujem pekne. Cieľom nášho návrhu zákona je ustanoviť poistencov, na ktorých sa vzťahuje nulový limit spoluúčasti za doplatky na lieky, zdravotnícke pomôcky a dietetické potraviny. Ide o opatrenie, ktoré sa môže dotknúť približne 1,6 milióna poistencov. Vzhľadom na pozitívny vývoj ekonomiky v Slovenskej republike sa navrhuje podporiť mladé rodiny s deťmi do šesť rokov, ako aj dôchodcov a osoby s ťažkým zdravotným postihnutím, teda skupiny spoluobčanov, ktoré sú ekonomicky najviac ohrozené. Tieto skupiny našich spoluobčanov nebudú doplácať na lieky, zdravotnícke pomôcky a dietetické potraviny, ale ich uhradia zdravotné poisťovne z verejného zdravotného poistenia. Návrhom zákona sa zabezpečí kvalitnejší život dôchodcom, osobám ZŤP a mladým rodinám s deťmi do šiestich rokov. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, a s právom Európskej únie. Prijatie návrhu zákona nemá zvýšené nároky na štátny rozpočet, rozpočty samosprávnych krajov a rozpočty obcí. Návrh zákona zaťaží rozpočty zdravotných poisťovní. Tento návrh zákona stanovuje, stanovuje sa ním okruh poistencov, a to sú deti do šiestich rokov, držitelia preukazu fyzickej osoby s ťažkým zdravotnými postihnutím alebo preukazu fyzickej osoby s ťažkým zdravotným postihnutím so sprievodcom, invalidní dôchodcovia, invalidní výsluhoví dôchodcovia, alebo invalid, ktorému nevznikol nárok na invalidný dôchodok. Ďalej poberateľ starobného dôchodku, dôchodku z výsluhového zabezpečenia policajtov a vojakov vo veku ustanovenom na vznik nároku na starobný dôchodok, osoba, ktorá má dôchodkový vek a nevznikol jej nárok na starobný dôchodok. Títo všetci budú mať limit spoluúčasti nula eur za doplatky na lieky. Ďakujem.
Drobný, Stanislav, poslanec NR SR (2020-02-21):
Ja chcem len poďakovať kolegom za faktické poznámky. Ďakujem.
Ledecký, Vladimír, poslanec NR SR (2021-05-03):
Vážený predsedajúci, vážený páni poslanci, v pôvodnom programovom vyhlásení vlády bola aj vízia, stratégia, taká centrálna vízia a stratégia, to sme si asi nikto nevšimli, že takýto dôležitý dokument, kľúčový dokument sa nám podarilo urobiť a dokonca aj vládou prijať. Táto vízia a stratégia spracovala viac ako 200 funkčných stratégii na Slovensku, a preto je veľmi dôležitá a asi aj k tým stratégiám, ktoré robíme alebo chrlíme vo veľkom, takto pristupujeme, že potom ich založíme do šuflíka a neriadime sa s nimi. Preto upriamim pozornosť na to, že je to slabo reflektované, že víziu a stratégiu už máme, je dobrá, vznikla v širokej koalícii odborníkov, reflektuje Agendu 2030, Green Deal a všetky moderné a platné európske stratégie. Ako sa ďalej píše v programovom vyhlásení vlády, za účasti odborníkov bude definovaná reálna hodnotovo pevná a moderná vízia rozvoja regiónov Slovenska. Následne bude vypracovaná a vládou schválená záväzná stratégia rozvoja regiónov Slovenska so zohľadnením potenciálu a špecifík regiónov s akcentom na podporu a rozvoj najmenej rozvinutých okresov. Vláda Slovenskej republiky zabezpečí prepojenie procesov plánovania na národnej, regionálnej i miestnej úrovni. Musím vám povedať, že to všetko sa deje, niektoré veci, ako vízia a stratégia je už hotová, takže kľudne sme to tam dávať nemuseli. V programovom vyhlásení vlády sú odstavce o posilnení rozhodovania regiónov. Tu jednoznačne hovorím, že som dokázal presvedčiť v krátkom čase regióny na spoluprácu. Urobili sa vstupné správy integrovaných územných stratégií (ruch v sále), urobili sa stratégie udržateľného mestského rozvoja a takisto investície územné. To sme spoločne s regiónmi úspešne stvorili a verím, že sa to bude rozvíjať. (Neutíchajúci ruch v sále a zaznievanie gongu.) Takisto verím, že dostatok zdrojov bude na tieto stratégie uvoľnený, aby naozaj tie regióny nielen formálne, ale naozaj aj reálne vykonávali túto činnosť. Ďalej je stať o podpore komunít. Myslím si, že sa málo urobilo v tejto oblasti. Myslím si, že vláda za rok nedostatočne venovala napríklad rómskym komunitám. Doteraz som riešil túto oblasť s úradom splnomocnenkyne ako nikto predtým, aj som bojoval a to očakávam aj ďalej od všetkých rezortov. Ja si uvedomujem, že tu bola pandémia COVID (neutíchajúci ruch v sále a zaznievanie gongu), ale o to viacej by sme mali urobiť v nasledujúcom období. (Neutíchajúci ruch v sále a prerušenie vystúpenia predsedajúcim.)
V. Veteška, podpredseda NR SR: (2007-11-27):
Ako prvý pán podpredseda Číž s faktickou poznámkou, nech sa páči.
Novotný, Viliam, poslanec NR SR (2014-10-15):
Ďakujem pekne. Úlohou opozície, pán spravodajca, pri prerokovaní vládneho návrhu Zákonníka práce je upozorniť na to, o čom je tento vládny návrh Zákonníka práce, prípadne predložiť pozmeňovací návrh, ako upraviť nejaké zjavné nedostatky, ktoré v tomto návrhu Zákonníka práce sú. Úlohou opozície pri prerokovaní vládnych návrhov zákona nie je ponúkať vlastné riešenia celej tejto situácie. To je úlohou vlády. Keď bola SDKÚ – DS vo vláde, či už v dvoch Dzurindových alebo vo vláde Ivety Radičovej, nezamestnanosť prudko klesala. Prichádzali investície hlavne za druhej Dzurindovej vlády. Ekonomický rast sa blížil k desiatim percentám a nezamestnanosť klesla pod 10 %. My sme do regiónov prácu prinášali. Spružnili sme Zákonník práce a za chvíľu bude hovoriť môj kolega pán poslanec Mihál aj o tom, čo sme chystali v Zákonníku práce počas vlády Ivety Radičovej. Viete, keď vládnete, máte zodpovednosť za krajinu, musíte prijímať opatrenia, aby bolo práce viac, aby ľudia zarábali viac, aby aj prostredníctvom tej zlej privatizácie, o ktorej hovoríte, prichádzali investície, ako napríklad U.S. Steel do Košíc, ktorý dával reálne a zachraňoval prácu pre Východniarov a dával reálne pracovné príležitosti aj firmám, ktoré sú dodávateľmi U.S. Steelu, na rozdiel od mnohých dodávateľov Váhostavu dostanú aj zaplatené za to, že dodávajú U.S. Steelu. Čiže toto bola naša politika. My sa za ňu nehanbíme a znovu, keď budeme mať v 2016 možnosť, verte, že spružníme Zákonník práce a naštartujeme ekonomický rast tejto krajiny, aby prichádzala práca aj do chudobnejších regiónov. Administratívnymi obmedzeniami viac práce ľuďom nedáte. Ďakujem.
Jakab, Elemér, poslanec NR SR (2018-02-01):
Áno, pán predsedajúci, keďže sme schválili body spoločnej správy a pozmeňujúce návrhy, mám splnomocnenie gestorského výboru odporučiť hlasovať o tom, že prerokovaný návrh zákona prerokujeme v treťom čítaní ihneď.
T. Cabaj, podpredseda NR SR: (2009-06-19):
Otváram rozpravu. Konštatujem, že do rozpravy som nedostal žiadnu písomnú prihlášku. Pýtam sa, kto sa do rozpravy hlási ústne? Pán poslanec Záhumenský ako jediný. Nech sa páči, pán poslanec, máte slovo. Končím možnosť prihlásiť sa do rozpravy.
Blanár, Juraj, podpredseda NR SR (2022-09-29):
Štefan Kuffa s faktickou poznámkou.
Sulík, Richard, predseda NR SR (2011-02-09):
Ďakujem. S faktickou poznámkou sa prihlásili dvaja poslanci. Uzatváram možnosť. Pán poslanec Somogyi.
Paška, Pavol, predseda NR SR (2012-05-09):
Ďakujem. Faktické poznámky, pani poslankyňa Nicholsonová, pán poslanec Frešo, pani poslankyňa Košútová, pán poslanec Martvoň, pán poslanec Mihál, končím možnosť sa prihlásiť. Pani poslankyňa Nicholsonová.
Sulík, Richard, predseda NR SR (2011-06-02):
Prosím, hlasujte teraz. (Hlasovanie.) Prítomných 146 poslancov, hlasovalo 73 za, 71 proti, 2 sa zdržali. Bod 5 sme neschválili. Nech sa páči.
Kolesík, Andrej, poslanec NR SR (2015-09-22):
Pán predseda, dajte, prosím, hlasovať o zákone ako o celku s odporúčaním gestorského výboru schváliť.
Tabák, Romana, poslankyňa NR SR (2022-10-20):
Pán predseda, dajte, prosím, hlasovať o pozmeňujúcom návrhu, ktorý v rozprave predniesol pán poslanec Vons.
Grendel, Gábor, podpredseda NR SR (2021-06-29):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie. Vyhlasujem rozpravu za skončenú. Záverečné slovo, pán spravodajca, teda pán navrhovateľ? Nie. Pán spravodajca takisto nie. Prerušujem rokovanie o tomto bode programu a prerušujem aj schôdzu do... (Reakcia z pléna.) V poriadku, výbory. Pán poslanec Čekovský.
Sulík, Richard, predseda NR SR (2010-12-14):
Prosím, prezentujte a hlasujte. (Hlasovanie.) Prítomných 144 poslancov, hlasovalo za 79, proti 58, zdržalo sa 5, nehlasovali 2. Konštatujem, že Národná rada zvolila predsedu, podpredsedu a členov Dozornej rady Úradu pre dohľad nad zdravotnou starostlivosťou. Panie poslankyne a páni poslanci, podľa dohody z grémia keď nestihneme spraviť všetky hlasovania do 12.00 hodiny, budeme pokračovať nimi, ostáva ich ešte šesť, o 17.00 hodine. Chcem sa poďakovať za doobedňajšiu konštruktívnu a najmä efektívnu diskusiu a budeme pokračovať o 14.00 hodine s faktickými poznámkami na pani poslankyňu Tomanovú. Máme tu ešte 5 procedurálnych návrhov. Pán poslanec Brocka, nech sa páči.
J. Figeľ, poslanec: (2004-04-29):
Do parlamentu som bol zvolený v roku 1992, pred 12 rokmi, je to kus života, ešte v starej Slovenskej národnej rade, chcel by som po takom dlhom čase vyjadriť naozaj úprimné poďakovanie za všetko, čo sme mohli prežiť spolu, čo som sa mohol aj naučiť, aj čím prispieť, pretože Slovensko sa za ten čas veľmi zmenilo. Zmenili sa naše vzťahy v susedstve, ale aj naše medzinárodné postavenie. Chcem sa poďakovať za nové i opakované skúsenosti typu, že človek má dve uši a jedny ústa, aby viac počúval a menej hovoril. Aby sa usiloval o jednotu, ale nie hocijakú, ale o jednotu pre spravodlivejší život, aby sme druhých neprečíslovali, ale skôr sa snažili získať ich pre dobrú vec. A tieto skúsenosti sú dôležité aj do ďalšieho života. Verím, že aj pre nás všetkých. Chcem sa ospravedlniť, ak som bol voľakedy necitlivý alebo niekomu z vás alebo z neprítomných ublížil. Chcel by som vám nechať na pamiatku, aj tým, ktorí nemáte odkaz Roberta Schumana, pretože ho považujem za stále aktuálny, inšpirujúci a povzbudivý aj pre našu dobu, ktorá je zlomová, je historická. Chcel by som vám zaželať, aby nielen tu v sále, ale v živote ste nachádzali vnútorný pokoj, takú silu s rozvahou prijímať múdre a odvážne zákony a reformy a aby ste dokázali šíriť živú nádej pre ľudí na Slovensku, ale aj v spoločnej Európe, ktorej sa definitívne a podstatne stávame od soboty súčasťou. Budeme môcť ovplyvňovať jej chod, jej právo, jej politiku oveľa viac ako doteraz. Chcem vás na záver požiadať o podporu aj v ďalších krokoch alebo v ďalšom vývoji a aj uchádzať sa a potvrdiť svoje priateľstvo v tom najlepšom duchu. Takže všetko dobré. Ďakujem pekne. (Potlesk.)
Osuský, Peter, poslanec NR SR (2018-06-18):
Vážená snemovňa, perspektívne nás čaká ďalšie hlasovanie o tomto návrhu zákona. Nemyslím si, ako sa tak pozerám, že by sme nahliadli to, čo podľa nás je jasné. A nechcem povedať, že to bude hanbou tejto snemovne, ale každý si píše svoje postoje a každý akýmsi spôsobom vstupuje i do dejín a do histórie. Niekto by povedal, zemiaky lacnejšie nebudú, nebudú, aj keby sme tento návrh prijali. Ale to, čo som za tie roky v tejto snemovni s takýmito totožnými alebo veľmi podobnými návrhmi zákona zažil, je len obraz toho, akí sme. A teraz nehádžem kameňom, lebo snemovňa je najdokonalejší obraz svojho občianstva. Každá skupina občanov má na tejto skupinovej fotografii svoje pixely. A akokoľvek občania nemajú radi parlament, zabúdajú na elementárnu pravdu, že je ich najvernejším obrazom. A ak ich najvernejší obraz nepovažuje vznik Československej republiky a tým pádom slobodného Slovenska za rovný 1. máju, 8. máju, 1. septembru, tak je to len výpoveď o tom, akí sme.
Pročko, Jozef, poslanec NR SR (2020-04-02):
Ďakujem pekne. Pán Kotleba, ja som nikdy v živote nikoho nepodviedol a všetky dohody, ktoré sú, som vždy dodržal. Aj vy máte vo svojom, vo svojej poslaneckej aréne ľudí, s ktorými som spolupracoval, a vedia, že dodržujem dohody. Tu je toľko smerákov, s ktorými som spolupracoval, a vedia, že dodržujem dohody, nikdy som to neporušil. Máte dohodu. Teraz ste pred chvíľou povedali, že nebudete robiť podržtašky, keď to nebudete vy. To znamená, keď to bude Šimko a keď to bude, čo ja viem, Kuffa, tak to sú podržtašky? Dajte šancu, pán Kotleba, dajte šancu. Ja vám hovorím, navrhnite niekoho iného. Prečo sa navrhujete za každú cenu vy? Pán Kotleba, ja by som na vašom mieste sa už nepchal teda do tej funkcie, keď vidím, že ma nechcú, a dám šancu ďalšiemu kolegovi. To by som urobil ja. Ale toto je ten politický marketing, ktorý tu predvádzajú smeráci a ktorý tu predvádzate vy. Jednoducho, opäť Kotleba, opäť Blaha, opäť Kotleba, opäť Blaha. Zlí poslanci nás nevolia, pozrite, občania, toto je tá demokracia?! A chcem povedať jednu vec. Pred chvíľou hovoril Erik Tomáš úplne od veci, pán Pellegrini ho vôbec, vôbec ho nezastavil, tak ja vám poviem, pán Kotleba, kedysi u mňa spieval, kedysi u mňa spieval jeden pán aj s jedným ďalším politikom, mladí, sľubovali, prosili, ako to tu bude dobré, povedali, aký som skvelý. Teraz ma tak zhadzujú. Viete, pán Valášek, pochváľ psa, oserie ti chvost. (Reakcie v sále.)
Fico, Robert, predseda vlády SR (2016-12-08):
Ďakujem pekne.
Jurčík, Ľudovít, poslanec NR SR (2011-10-11):
Ďakujem pekne. Pán kolega Brocka, počúval som to, páčilo sa mi niečo, niečo sa mi nepáčilo. A poviem, čo konkrétne. Porovnávať dnešnú situáciu s tým, čo bolo, keď tu vládol Mečiar, alebo, resp. tie riziká, ktoré teraz vyplynú z toho, že my nebudeme hlasovať za euroval, s tým, čo bolo vtedy, keď tu vládol Mečiar, no poviem, že to je minimálne scestné. Tie dôvody, prečo kvôli Mečiarovi sme tu boli alebo v tom období sme boli čiernou dierou Európy, tie sú úplne niekde inde. My si nemyslím, že robíme to, za čo by nás nejakým spôsobom mali odsúdiť, práveže sa správame solídne, čestne, snažíme sa o rozpočet, ktorý skutočne má určité parametre, ktoré by nám mohli závidieť v ostatných krajinách Európy. Ale naozaj nie som vôbec, ani zďaleka presvedčený, že to je ten hlavný dôvod, pre ktorý by sme mali za každých okolností súhlasiť s tým, čo nám naši partneri v Bruseli povedia. Mali sme to už tu raz, bolo to v období, keď tu teda vládla iná strana, tá jedna, jediná, a v tom období sa prijímali rozhodnutia tiež v inej krajine. Ale to, čo sa ide robiť teraz, tak k tomu sa oni nedostali. Jednoducho neboli schopní sa k tomu dostať, teraz to je ďaleko, ďaleko horšie. A takú malú perličku. Keď ste kolegovi Kollárovi povedali, že nemožno spájať dve hlasovania, teda že možno spájať dve hlasovania s tými haluškami a s tou studňou, resp. s tým skočením bez padáka, no mne to už tak pripadá, ako keby ste povedali, že dá sa skočiť za tými haluškami bez padáka. Ďakujem.
Jurinová, Erika, podpredsedníčka NR SR (2015-03-19):
Ďakujem, pán poslanec. Teraz dávam slovo poslednému prihlásenému rečníkovi, ktorý chce predniesť ústne interpelácie. Nech sa páči, pán poslanec Hraško.
Blaha, Ľuboš, podpredseda NR SR (2024-01-10):
Pán poslanec, prosím, reagujte na predrečníka. Ďakujem.
P. Hrušovský, predseda NR SR: (2002-11-20):
(Prerušenie rokovania o 9.26 hodine.) (Akt tajného hlasovania.) (Pokračovanie rokovania o 10.06 hodine.)
Bugár, Béla, podpredseda NR SR (2019-09-10):
Pán poslanec Hrnko.
Bugár, Béla, podpredseda NR SR (2018-10-24):
Prezentujme sa a hlasujeme. (Hlasovanie.) Prítomných 145, za 68, proti 14, zdržalo sa 63 poslancov. Návrh nebol schválený. Prosím znovu pána poslanca Hegera, aby uviedol hlasovanie v prvom čítaní o návrhu poslancov Galeka, Kiššovej, Zemanovej a Kaščákovej na vydanie zákona, ktorým sa mení a dopĺňa zákon č. 251/2012 Z. z. o energetike (tlač 1170). (Hlasovanie o návrhu poslancov Národnej rady Slovenskej republiky Karola Galeka, Jany Kiššovej, Anny Zemanovej a Renáty Kaščákovej na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 1170.)
Laššáková, Jana, podpredsedníčka NR SR (2015-04-16):
S reakciou, pán poslanec Hraško, nech sa páči.
Blaha, Ľuboš, podpredseda NR SR (2024-02-06):
Pán poslanec Branislav Škripek.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 135 poslancov, za 88, proti žiadny, zdržalo sa 46, nehlasoval 1. Uvedený návrh sme schválili.
Glenda, Tibor, poslanec NR SR (2013-01-31):
Pán predseda, keďže sme procedurálny návrh neschválili, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
S. Janiš, poslanec: (2006-10-24):
Tento bod alebo túto tému z polohy verejných vyhlásení a plánov do polohy praktických krokov posunul komisár Európskej komisie pre daňovú politiku v apríli tohto roku. Vláda vo svojom vládnom programe píše, že bude veľmi pozorne sledovať vývoj v oblasti daní v európskom priestore a v rámci neho najmä snahy členských štátov o harmonizáciu daňového základu. Z uvedených dôvodov považujem, keďže vláda nezaujala do dnešného dňa k návrhu žiadne stanovisko, považujeme prítomnosť predsedu vlády alebo ministra financií na tomto bode rokovania za veľmi...
J. Brocka, poslanec: (2002-11-14):
Gestorský výbor nedostal do začatia rokovania o tomto vládnom návrhu žiadne stanoviská poslancov. K tomuto návrhu oba výbory zaujali stanovisko, že odporúčajú Národnej rade návrh schváliť. Z uznesení výborov vyplynul jeden pozmeňujúci návrh, ktorý máte v spoločnej správe. Gestorský výbor ho odporúča rovnako schváliť. Čiže zopakujem, na základe stanoviska a uznesenia gestorského výboru odporúčanie Národnej rade je, aby sme predmetný návrh v znení pozmeňujúceho návrhu schválili.
Pellegrini, Peter, predseda NR SR (2015-01-27):
Pán poslanec Čaplovič
P. Hrušovský, predseda NR SR: (2005-09-23):
(Hlasovanie.) 90 prítomných, 9 za, 42 proti, 37 sa zdržalo, 2 nehlasovali. Bod 16 sme neschválili. Prosím ďalší návrh. L. Martinčeková, poslankyňa: Teraz budeme hlasovať o bodoch 1 až 15 spoločnej správy s odporúčaním gestorského výboru schváliť ich.
Laurenčík, Milan, podpredseda NR SR (2021-11-02):
Prosím písomne, ak to bude opodstatnené ešte zajtra pri hlasovaní dám o ňom hlasovať, lebo dnes je evidentne nedostatok poslancov v sále, aj tak by sme boli neuznášaniaschopní. Pán poslanec Richard Takáč, procedurálny návrh, nech sa páči.
Saloň, Marián, poslanec NR SR (2020-07-15):
Ďakujem veľmi pekne. Vážený pán podpredseda, všetko najlepšie! No a doplním ešte procedurálny návrh pána podpredsedu Šeligu, že dnes majú narodeniny aj pán poslanec Faič a pán poslanec Vážny, takže všetko najlepšie k narodeninám. (Potlesk.)
Blanár, Juraj, poslanec NR SR (2011-10-18):
Pán poslanec Ondruš, chcem podporiť tú časť, ktorá hovorila o nesystémovom prístupe, pretože všetko sa to odvíja len od jediného prístupu, a to, že bola diera v rozpočte štátnom, ktorá bola presne zadefinovaná, je 250 miliónov eur. A teraz si sadli na ministerstve financií a povedali, akým spôsobom túto dieru zaplátame? Tak si spomenuli, aha, tak tu starostovia a župani voľakedy rozprávali o mixe daní, keď tu bola kríza, že by to mohlo byť stabilnejšie, nuž dobre, tak namiešaj ten mix daní, dal úlohu pán minister niektorému z úradníkov, ten namiešal mix daní bez toho, aby sa poradil so starostami, primátormi, so županmi, výsledok je taký, že tento nástroj, ktorý sa na ministerstve zrodil, zoberie samosprávam v budúcom roku 250 miliónov eur, v ďalšom roku 260 miliónov a v ďalšom takmer 265, čo je dovedna 857 miliónov. Toto nie je prístup serióznej vlády, ktorá má záujem v dialógu so samosprávou, pretože je súčasťou verejnej správy, štát a samospráva, v dialógu nájsť spôsob, ako plniť funkcie pre našich obyvateľov, ktorí sú obyvatelia obcí, miest, krajov, ale aj Slovenskej republiky, tej, ktorú dnes riadi táto vláda. Alebo už neriadi? To teda v skutočnosti neviem, ale toto som chcel ešte, pán poslanec, podotknúť, aby každý, kto počúva túto rozpravu, vedel, že to nie je nič, čo bolo úprimne urobené. Je to len, nič iné, ako zaplátať dieru na úkor samosprávy a z volených zástupcov primátorov, starostov a županov urobiť tých vinných, ktorí budú musieť potom celú tú ťarchu preniesť na občanov. A to zásadne odmietame.
Hlina, Alojz, poslanec NR SR (2015-11-13):
Ďakujem veľmi pekne. Pán predsedajúci, nestojíte mi za to, aby som na vás reagoval, ja si piatky nepokazím. Ja budem sa vyjadrovať k tomu, čo bolo povedané. Pán Susko, nechcem byť osobný, i keď ma páli jazyk, poviem otvorene, ja to poviem pre ľudí. SMER zavádza nový typ poslaneckej imunity. Skôr či neskôr, proste ja viem, že teraz ste v takom závetrí, však imigranti tu húfne idú do Európy. Zavádzate nový typ poslaneckej imunity. A keď to uľahne, tá rozvírená voda v sude, tak si to tí ľudia uvedomia, že ste to zaviedli. Ja už neviem, či budú s tým komfortní, alebo nebudú s tým komfortní, či ich to bude trápiť. Mňa mrzí, že ľudí v tejto krajine máločo trápi. Mňa to mrzí. Mojou povinnosťou je za tie peniaze, ktoré beriem za poslancovanie, na to upozorniť, minimálne, a to robím. Čiže dnešným dňom, trinásteho piatok je čierny deň slovenskej justície, za tým si stojím, to, čo sa dneska spáchalo na Okresnom súde Bratislava II, je, to je niečo, o čom ešte sa bude dlho rozprávať a bude sa dlho na to pamätať. A zároveň prídem do parlamentu a pokračujeme v niektorých veciach, ktoré nemajú opodstatnenie. Nemajú opodstatnenie. To sa tak bojíte, že si potrebujete dať ďalšiu hradbu? To sa tak bojíte, že keď pôjdete do opozície, že nejaký okresný prokurátor zo Svidníka dá návrh na zadržanie nejakého vášho kolegu? A aby teda to náhodou nepredbehol GP, tak musí to pristáť u GP a GP to rýchlo cez sekretariáty posúdi? Doteraz to tam bolo, doteraz čakáme na toho hrdinského prokurátora, vyzerá, že situácia v spoločnosti je taká, že by sa už mohol objaviť nejaký Katani, už to vyzerá tak – tak čo urobíte? Bum! Dáte tam hradbu. SMER dnešným dňom zavádza nový typ poslaneckej imunity.
P. Hrušovský, predseda NR SR: (2004-09-09):
I. Harna, poslanec: Pretože v rozprave nikto nevystúpil, prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Jurinová, Erika, podpredsedníčka NR SR (2014-11-08):
Pani poslankyňa Vášáryová.
V. Veteška, podpredseda NR SR: (2006-03-16):
K. Mitrík, poslanec: Vážený pán podpredseda, kolegyne, kolegovia, predkladám spoločnú správu k návrhu poslancov na vydanie zákona o meste Košice. Národná rada svojím uznesením pridelila uvedený zákon trom výborom – ústavnoprávnemu výboru, výboru pre financie, rozpočet a menu a výboru pre verejnú správu. Výbory predmetný návrh zákona prerokovali v lehote určenej uznesením Národnej rady. Poslanci nevzniesli, ktorí sú členmi výborov, neoznámili v určenej lehote v zmysle rokovacieho poriadku žiadne stanovisko k predmetnému návrhu zákona. Výbory prijali platné uznesenie, tak ako je uvedené v spoločnej správe, ktorú máte. V časti IV v uznesení výborov uvedených pod bodom III tejto správy sú predložené pozmeňujúce a doplňujúce návrhy. Je ich spolu 17, pričom o pozmeňujúcich návrhoch gestorský výbor odporúča hlasovať v bode A spoločne schváliť bod 1, 5, 6, 7, 8, 9, 10, 11, 12, 14, 15 a 17 a v bode B spoločne neschváliť body 2, 3, 4, 13 a 16. Gestorský výbor na základe stanovísk k návrhu skupiny poslancov v zmysle rokovacieho poriadku odporúča Národnej rade návrh skupiny poslancov schváliť. Súčasne gestorský výbor ma poveril za spoločného spravodajcu v zmysle rokovacieho poriadku. Spoločná správa k uvedenému návrhu zákona skupiny poslancov bola schválená gestorským výborom uznesením č. 375 z 15. januára. Pán podpredseda, skončil som.
Petrík, Simona, poslankyňa NR SR (2019-12-04):
Ďakujem. Anka, pre mňa je strašne zaujímavé sledovať, ako keď hovoríš o týchto veciach, ako demagogicky používaš liberálny jazyk. To je strašne zaujímavé. Neviem, že čo sa týmto snažíš dokázať. Ja som si všimla už aj v predošlých debatách ako samu seba považuješ za feministku a nás, tie ostatné, za radikálne feministky. Je to strašne zaujímavé, ale ja ti na toto neskočím. To ti poviem na rovinu. Ja obdivujem tvoju prácu a vážim si ju, ale v tomto sa mýliš, pretože ty momentálne všetko, čo si teraz povedala, to je tvoj osobný názor. Opäť to tu opakujem, ja to tu budem opakovať donekonečna: Skrátka každý máme iný názor. Tvoj názor je tento, ale ty náš obviňuješ z toho, že sme demagógovia a konšpirátori dokonca. Stále opakuješ, že my tu kričíme, že tento návrh zakazuje interrupcie. Nie, tento návrh okliešťuje práva žien, a preto sa tu ozývame, Anka. Okliešťuje práva žien a robí z nich nesvojprávne osoby. O tomto tu ja rozprávam. Ja sa ťa chcem ale napríklad aj, naopak, spýtať, že či tebe, lebo ty si sa nás tu pýtala, tak ja sa ťa spýtam, či tebe neprekáža, že strane SNS práve v tomto období, keď sme tri mesiace pred voľbami a ona vyťahuje tento absolútne zbytočný zákon, robí tu populistické maškarády. Mňa by zaujímalo, že či dámy predkladateľky to naozaj robia zo svojho presvedčenia, alebo boli do toho dotlačené, alebo nejakým spôsobom zmanipulované, bolo im to prikázané ich stranou. Ja teraz neviem, že čo je horšie, že či to, že to prišli samé naozaj zo svojho presvedčenia predkladať, alebo to, že ich do toho donútila strana SNS, lebo je to kampaňovo priaznivé a je to výborná téma, a pritom je to, je to odpad, ktorý zbytočne oddeľuje ľudí od seba a odpriamuje pozornosť od naozajstných problémov, ktoré títo ľudia na Slovensku majú a potrebujú riešiť. Takže ja sa ťa chcem spýtať, či tebe nevadí, že robíte spolu s kolegami užitočných idiotov strane SNS.
Fedor, Martin, poslanec NR SR (2010-12-07):
Ďakujem. Výbor Národnej rady Slovenskej republiky pre obranu a bezpečnosť ako gestorský výbor k predmetnému materiálu podáva Národnej rade túto správu. Predseda Národnej rady Slovenskej republiky svojím rozhodnutím č. 162 z 9. novembra 2010 pridelil návrh na vyslanie príslušníkov ozbrojených síl Slovenskej republiky do vojenskej operácie ISAF v Afganistane a na zmenu mandátu príslušníkov ozbrojených síl v tejto vojenskej operácii na prerokovanie Zahraničnému výboru Národnej rady a výboru pre obranu a bezpečnosť. Oba výbory Národnej rady prerokovali návrh na vyslanie príslušníkov ozbrojených síl do vojenskej operácie ISAF a na zmenu mandátu príslušníkov ozbrojených síl v tejto vojenskej operácii v určenej lehote a odporučili Národnej rade Slovenskej republiky podľa čl. 86 písm. k) Ústavy Slovenskej republiky a § 12 ods. 5 zákona č. 321//2002 Z. z. o ozbrojených silách Slovenskej republiky v znení neskorších predpisov vysloviť súhlas s vyslaním príslušníkov ozbrojených síl do vojenskej operácie ISAF v Afganistane a so zmenou mandátu príslušníkov ozbrojených síl Slovenskej republiky v tejto vojenskej operácii. Dovoľte mi prečítať aj návrh uznesenia k návrhu na vyslanie príslušníkov ozbrojených síl do vojenskej operácie ISAF a na zmenu mandátu príslušníkov ozbrojených síl Slovenskej republiky v tejto vojenskej operácii: „Národná rada Slovenskej republiky podľa čl. 86 písm. k) Ústavy Slovenskej republiky a § 12 ods. 5 zákona č. 321/2002 Z. z. o ozbrojených silách Slovenskej republiky v znení neskorších predpisov vyslovuje súhlas s vyslaním príslušníkov ozbrojených síl do vojenskej operácie ISAF v Afganistane a so zmenou mandátu príslušníkov ozbrojených síl Slovenskej republiky v tejto vojenskej operácii.“ Pán predsedajúci, pán predseda, prosím, aby ste otvorili rozpravu k tomuto materiálu.
Grausová, Natália, poslankyňa NR SR (2017-06-15):
Dobre.
Podmanický, Ján, poslanec NR SR (2014-12-02):
Budeme hlasovať ďalej o pozmeňujúcom návrhu pána poslanca Kaníka.
Čepček, Martin, poslanec NR SR (2021-10-21):
Ďakujem. Pán minister, ja som v podstate čerpal iba z facebookového profilu pána Štefana Šperku, ktorý na svojom profile uvádzal, že tú aktivitu Sova spolupracuje, teda má podporu ministerstva školstva a župana bratislavského, takže toto bola informácia. Ďalej mne vadí osobne, že to robia mladí ľudia, ktorí nemajú pedagogické vzdelanie, hej, ťažko povedať, čo sa do tejto výchovy vôbec dostane. Lebo viete, každý z tých mladých ľudí má nejakú tendenciu, môže skĺznuť k čomukoľvek a z tých skúseností svojich z 16-ročnej praxe v pedagogike, respektíve školstve viem, čo sa môže stať, a zažil som niektoré veci aj na vlastnej koži, respektíve vo vlastnej praxi. Ja by som sa chcel spýtať pána ministra, že akým spôsobom on bude buď postihovať, alebo kontrolovať školy, ktoré toto robia napríklad bez súhlasu zákonného zástupcu alebo, alebo... Jednoducho, lebo zachytil som strednú odbornú školu masmediálnych informácií, informovaných štúdií v Bratislave, ktorí robili projekt Hekni sa a tí ľudia z toho projektu Hekni sa spolupracovali aj s tým pánom Štefanom Šperkom, takže hlavne sa jedná o Val a Mišku, ktorí majú projekt sexuálna výchova na internetových stránkach, Facebooku, Instagrame a tak ďalej, tak ja by som sa chcel spýtať, pán minister, akým spôsobom bude prebiehať, čo sa týka ministerstva, kontrola, respektíve nejaké sankcie voči tým školám, ktoré toto budú robiť svojvoľne, bez nejakého dohľadu. Ďakujem.
Figeľ, Ján, podpredseda NR SR (2014-12-10):
Nech sa páči, pokračujte.
Pellegrini, Peter, predseda NR SR (2024-01-11):
Pani poslankyňa Gažovičová.
Žiga, Peter, podpredseda NR SR (2024-06-21):
Pán poslanec Ledecký.
Laššáková, Jana, podpredsedníčka NR SR (2015-04-22):
Panie poslankyne, páni poslanci, vzhľadom k tomu, že pán minister Borec sa zúčastňuje rokovania na úrade vlády, vyhlasujem prestávku do 15.00 hodiny a budeme pokračovať o 15.00 hodine. (Prestávka.) (Po prestávke.)
Pellegrini, Peter, predseda NR SR (2024-01-26):
Pani poslankyňa Plaváková.
P. Paška, predseda NR SR: (2007-12-04):
(Hlasovanie.) 144 prítomných, 59 za, 72 proti, 11 sa zdržalo, 2 nehlasovali. Ani tento návrh sme neodsúhlasili. Ďalej, pán spravodajca.
J. Kovarčík, poslanec: (2007-03-22):
Konštatujem, že uvedený návrh zákona z formálnoprávnej stránky spĺňa všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 27. februára 2007, č. 208 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre sociálne veci a bývanie a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní v lehote do 3. mája 2007 a gestorský výbor do 4. mája 2007. Prosím, pán predsedajúci, aby ste otvorili rozpravu k uvedenému návrhu.
Laššáková, Jana, podpredsedníčka NR SR (2014-12-03):
Pán poslanec Hlina nie je prítomný. Ďalej písomne do rozpravy je prihlásený pán poslanec Hudacký, ktorý nie je prítomný v rokovacej sále. Pán poslanec Novotný, ktorý tiež nie je prítomný v sále, Vystúpili všetci páni poslanci, ktorí boli prihlásení do rozpravy písomne. Teraz sa pýtam, či sa chce niekto prihlásiť do rozpravy ústne. Do rozpravy ústne sa hlásia páni poslanci: Kadúc Miroslav, pán poslanec Fecko, pani poslankyňa Vášáryová, pán poslanec Kaník. Končím možnosť prihlásiť sa do rozpravy ústne. Ale predtým, pán poslanec, o slovo v súlade s rokovacím poriadkom požiadal pán minister vnútra. Nech sa páči, pán minister.
Glváč, Martin, podpredseda NR SR (2019-02-18):
Ďakujem. D faktickými poznámkami siedmi poslanci. Končím možnosť prihlásiť sa. Pani poslankyňa Remišová, ako prvá.
Hrušovský, Pavol, podpredseda NR SR (2011-04-05):
Pán poslanec Šebej.
Laurenčík, Milan, podpredseda NR SR (2021-05-13):
Ďakujeme, pán minister. Tretia otázka je vyžrebovaná pre pána poslanca Martina Čepčeka. Vidím ho v sále a je smerovaná na ministra zdravotníctva Slovenskej republiky, pána Vladimíra Lengvarského: „Vážený pán minister, nepovažujete za konflikt záujmov, že váš štátny tajomník pán Száz prevádzkuje mnoho mobilných odberových miest, o ktorých existencii a fungovaní spolurozhodujete? Apeloval na vás v tejto veci vicepremiér alebo iný člen vlády?“ Nech sa páči, pán minister, 5 minút máte na odpoveď.
Pellegrini, Peter, predseda NR SR (2015-11-20):
Prezentujme sa a hlasujme o tom, že prerokujeme návrh zákona v treťom čítaní ihneď. (Hlasovanie.) Prítomných 99 poslancov, za hlasovalo 79, proti bolo 15, zdržal sa 1 poslanec, nehlasovali 4. Sme v treťom čítaní , otváram rozpravu. Pán poslanec, do rozpravy? To sa dá aj vypnúť a potom znovu sa prihlásiť s procedurálnym, ak by ste chceli, ešte budeme viackrát hlasovať, budem sa vás zakaždým pýtať, či sa hlásite do rozpravy. Končím možnosť prihlásiť sa do rozpravy a vyhlasujem rozpravu za skončenú. Pán spravodajca.
Blanár, Juraj, podpredseda NR SR (2022-10-04):
Pán poslanec Tomáš, môžete reagovať na polovičku faktickej poznámky. Nech sa páči, pretože venoval ju pani spravodajkyni.
Danko, Andrej, predseda NR SR (2017-03-31):
Ak by som vás...
Beluský, Martin, poslanec NR SR (2021-10-21):
Ďakujem za slovo, pán predseda. Ja si dovolím pripomenúť členom osobitného kontrolného výboru na kontrolu činnosti Národného bezpečnostného úradu, že dnes o 12.15 v štandardnej miestnosti budeme mať rokovanie výboru, tak vás všetkých pozývam. Ďakujem pekne.
Bugár, Béla, podpredseda NR SR (2018-10-17):
Nech sa páči, prezentujme sa a hlasujme. (Hlasovanie.) Prítomných 142 poslancov, za 133, 9 sa zdržali. Návrh sme schválili. Teraz dávam slovo pánovi poslancovi Antalovi, aby uviedol hlasovanie v druhom čítaní o vládnom návrhu zákona o poplatkoch za uloženie odpadov, tlač 1070. (Hlasovanie o vládnom návrhu zákona o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov , tlač 1070.)
Laššáková, Jana, podpredsedníčka NR SR (2012-10-30):
Pani poslankyňa Mezenská. Pán poslanec, poprosím vás, keď máte pocit, že je treba vystúpiť a niečo povedať, ste navrhovateľ, môžete vystúpiť kedykoľvek. Pani poslankyňa Mezenská.
Kočiš, Eduard, poslanec NR SR (2023-03-14):
Veľmi pekne ďakujem za slovo, pán predsedajúci. Pani kolegyňa, žiaden zdravotnícky personál alebo žiaden člen zdravotníckeho personálu, či už sa budeme baviť o obslužnom alebo nižšom alebo vyššom zdravotníckom personále v nemocniciach, nie je bezcitný a má určitú dávku a mieru empatie a zároveň aj ľudskosti. Čiže vždy bude pristupovať aj k tomu detskému pacientovi, aj k jeho zákonnému zástupcovi, mamičke, oteckovi alebo komukoľvek, kto bude to dieťatko sprevádzať alebo bude mu robiť nejaké garde na tom oddelení, vždy pristupovať tak, aby neohrozoval výkon zdravotníckeho povolania a zdravotnej starostlivosti, ale zároveň ani neobmedzoval práva či už dieťaťa, alebo samotného rodiča. O tom jasne hovorí Charta práv pacienta a zároveň Charta práv detského pacienta, ktoré máme zakomponované v ústave už od roku 2004. Čiže všetky veci, ktoré z týchto dvoch chárt vyplývajú, sa aj v praxi aplikujú. Čiže o tomto sa naozaj nemusíme baviť, že sú upierané práva dieťaťa alebo jeho doprovodu v rámci zdravotníckeho zariadenia. Ak už dnes platí, že tento rodič má nejaké právo, tak zároveň takýto rodič má aj svoje povinnosti. A hovorím, zaťažovať právami rodiča zdravotnícky obslužný personál je prinajmenšom kontraproduktívne. Aj keď pripúšťam, že právo, ale aj povinnosť byť pri svojom dieťati v čase nejakého ohrozenia prináša aj benefity, ale zároveň prináša aj nejaké ohrozenia. Kolegyňa Horváthová to rozprávala vo svojej rozprave, naozaj staré socialistické nemocnice, kde na jednej chodbe máte 20 izieb, na konci chodby máte jedno WC, jednu sprchu, ktorá je určená aj pre mužov, aj pre ženy. Bavíme sa o detskom oddelení, ale takýto pacient, ktorý má 14-15 rokov, na chirurgickom oddelení môže byť potom oddialený už na, medzi dospelých. Jednoducho bude s ním tam otec, bude s ním tam mama. To je ďalší človek navyše. Jednoducho je to kontraproduktívne, aby sme takéto veci riešili, keď nemáme na to kapacity.
Bugár, Béla, podpredseda NR SR (2016-12-01):
Pán poslanec bol posledný, ktorý sa prihlásil do rozpravy, preto vyhlasujem rozpravu za skončenú. Pán navrhovateľ, chcete zaujať stanovisko k rozprave? Nie. Pán spravodajca? Nech sa páči.
Matejičková, Zuzana, poslankyňa NR SR (2024-05-21):
Pán predseda, dajte, prosím, hlasovať o 7. pozmeňujúcom a doplňujúcom návrhu pani poslankyne Stohlovej.
P. Paška, predseda NR SR: (2007-06-26):
(Hlasovanie.) 124 prítomných, 46 za, 17 proti, 61 sa zdržalo. Tento návrh sme neprijali.
Bagačka, Michal, poslanec NR SR (2013-02-13):
Pán predseda, dajte, prosím, hlasovať o zákone ako o celku s odporúčaním gestorského výboru schváliť.
Hrušovský, Pavol, predseda NR SR (2011-12-08):
Pán poslanec Kolesík, pán poslanec Kolesík! Nech sa páči.
Vašečka, Richard, poslanec NR SR (2022-03-16):
Ďakujem veľmi pekne za slovo, pán predsedajúci. Kolegyne, kolegovia, len veľmi krátko. Ide o jednoduchú novelu, ktorú spolu s kolegami, ktorých mená boli pred chvíľou prečítané, podávame a mení sa ním zákon 422/2015 Z. z. o uznávaní dokladov o vzdelaní a uznaní, uznávaní odborných kvalifikácií. Má, má naozaj len pár bodov, ide zvyčajne o zjednodušujúce a antibyrokratické opatrenia, kde napríklad v prípade, že je už elektronická možnosť uznania dokladu, nie je potrebné osvedčovať ju. Takisto sa tam odstraňujú duplicity, kde ministerstvo robí, má nejakú právomoc, tak sa potom vyraďuje z niektorých iných bodov, aby sa to nedupľovalo. Čo sa týka odôvodnenia, tak cieľom návrhu zákona je najmä zjednodušiť proces uznávania dokladov o vzdelávaní mimo Európskeho priestoru vysokoškolského vzdelávania. Zároveň sa odstráni požiadavka na predkladanie tzv. potvrdení o akreditácii v konaní o uznaní dokladu o vzdelaní. Vzhľadom na uvedené sa s navrhovanými zmenami zjednoduší režim uznávania dokladov o vzdelaní zo zahraničia. Taká praktická vec, tento zákon bol vypracovaný skôr, áno, on nepriamo súvisí aj s tou situáciou, kde študenti napríklad z Ukrajiny teraz utekajú či už priamo ukrajinskej, ukrajinskí štátni príslušníci alebo aj študenti tretých krajín, kde tiež toto môže pozitívne zapôsobiť a dať priestor týmto študentom na Slovensku. Samozrejme, je to len prvé čítanie, čiže ak sa objavia nejaké ďalšie potrebné veci, môžeme to aktualizovať v druhom čítaní, ktoré, ak podporíte tento zákon, tak budú, bude na aprílovo-májovej schôdzi. Čiže môžeme tam aktualizovať veci. Zákon bol má, samozrejme, aj súhlas ministerstva školstva a bol vypracovaný v súlade v spolupráci s jeho legislatívou. Ďakujem veľmi pekne, pán predsedajúci.
Kollár, Boris, predseda NR SR (2020-10-13):
Ďakujem. Dávam slovo predsedníčke výboru pre zdravotníctvo pani poslankyni Jane Bittó Cigánikovej, aby informovala Národnú radu o výsledku prerokovania návrhu vlády vo výbore.
Blanár, Juraj, podpredseda NR SR (2021-10-21):
Pán poslanec Linhart, váš návrh nespĺňa náležitosti procedurálneho návrhu, takže nedám o ňom hlasovať. Pána poslanca Takáča spĺňa, pretože hovorí o spôsobe prerokovania bodov Národnej rady. Chcem sa preto spýtať, či je všeobecný súhlas. (Nesúhlasná reakcia pléna.) Nie je. Keďže nie je všeobecný súhlas a zároveň vidím, že nie sme uznášaniaschopní, tak o tomto procedurálnom návrhu sa bude hlasovať o jedenástej hodine. Budeme pokračovať v rozprave vystúpením pána poslanca Blahu. Nech sa páči.
Sulík, Richard, predseda NR SR (2010-12-15):
Poprosím pána poslanca Galbavého netelefonovať. Pani poslankyňa Sabolová.
M. Číž, podpredseda NR SR: (2008-07-01):
Teraz dávam slovo spoločnej spravodajkyni z výboru pre sociálne veci a bývanie pani poslankyni Marte Damborskej a prosím ju, aby informovala Národnú radu o výsledkoch rokovania výborov o tomto návrhu zákona a aby odôvodnila návrh a stanoviská gestorského výboru. Máte slovo.
Glváč, Martin, podpredseda NR SR (2016-06-21):
Ďakujem. Chce sa vyjadriť k rozprave spravodajca? Nie je tomu tak. Prerušujem rokovanie o tomto bode programu. V rokovaní pokračujeme prvým čítaním o návrhu poslancov Miroslava Ivana, Jany Kiššovej, Alozja Baránika a Jozefa Rajtára na vydanie zákona, ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Návrh zákona je uverejnený ako tlač 142, návrh na jeho pridelenie na prerokovanie výborom je v rozhodnutí č. 136. Dávam slovo poslancovi Miroslavovi Ivanovi, aby návrh zákona uviedol. Nech sa páči. (Rokovanie o návrhu poslancov Národnej rady Slovenskej republiky Miroslava Ivana, Jany Kiššovej, Alojza Baránika a Jozefa Rajtára na vydanie zákona, ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 142.)
V. Veteška, podpredseda NR SR: (2004-10-28):
Len pre informáciu uvádzam, že písomne sa ešte do rozpravy prihlásila pani poslankyňa Sabolová. Potom otvorím možnosť podania ústnych prihlášok.
Glváč, Martin, podpredseda NR SR (2017-09-11):
Ďakujem. Vyhlasujem všeobecnú rozpravu za skončenú. Pán navrhovateľ, asi nie. Pán spravodajca, nie. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 251 Z. z. o energetike a o zmene a doplnení niektorých zákonov v znení neskorších predpisov a ktorým sa dopĺňa zákon č. 582 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov . Návrh zákona je pod tlačou 673, návrh na jeho pridelenie na prerokovanie výborom je v rozhodnutí 696. Dávam slovo poslancovi Martinovi Feckovi, aby za skupinu poslancov návrh uviedol, nech sa páči.